kardosdrur/scandi-wiki huggingface dataset:
Kodeabe

Ordet Kodeabe refererer generelt til en programmør eller anden person, der skriver kildekode som levevej. Mere specifikt refererer det til en person, der kun er i stand til at spytte kode ud, men ude af stand til at udføre de højere primat-opgaver, software arkitektur, softwareingeniør, analyse og design. I denne betydning anses termen for at være lettere fornærmende, og bruges ofte om de yngste folk i et programmeringsteam. Ordet kodeabe kan også bruges til at fralægge sig ansvaret for ledelsens beslutninger eller til at klage over at skulle leve med disse beslutninger (f.eks. "Spørg mig ikke hvorfor vi skal skrive en compiler i COBOL. Jeg er bare en kodeabe".)

Fodnoter

Datalogi
Amylase

Amylase () er en  enzymgruppe, der kan nedbryde stivelse, dvs. amylose og amylopektin, til maltose. Der findes forskellige typer amylase, men de har alle det til fælles at de bryder α-1,4-glykosidbindinger. Amylase var det første enzym der blev isoleret, under navnet diastase; Anselme Payen stod for den vigtige opdagelse. Amylase opdeles i tre hovedgrupper; alfa, beta og gamma-amylase. Forskellen mellem de tre typer er primært hvilken del af amylose og amylopectin-molekylerne de angriber.

I mennesker findes amylase i spyt samt i sekretet fra bugspytkirtlen (pankreas), og begge steder er der tale om alfa-amylaser.
Industrielt anvendes amylase i fremstillingen af brød, hvor amylase nedbryder stivelse i mel, hvorefter gær danner CO2 ud fra nedbrydningsprodukterne, så brødet hæver og bliver sprødt.

Der findes store mængder amylase i malt, hvilket har stor betydning for ølbrygning. Under mæskningen frigives amylase fra malten og nedbryder maltens stivelse til sukker. Dette sukker omdannes senere til ethanol af ølgæren.

Hydrolaser
Rosenkål

Rosenkål (Brassica oleracea var. gemnifera) er en grøntsag og den yngste af de dyrkede sorter af have-kål. Rosenkåls oprindelse er ikke kendt, men den menes at være opstået i Belgien i 1500-tallet. Den vandt dog først indpas i løbet af 1800-tallet.

Kilder/Eksterne henvisninger 
 Gyldendals Åbne Encyklopædi Opslag om kål.
 Viden om mad: Rosenkål

Have-kål
Petersborg

Petersborg og lignende navne kan henvise til flere stednavne i forskellige lande:

Rusland 
 Sankt Petersborg – en by i Rusland

Danmark 
 Petersborg (Esbønderup Sogn) – en bebyggelse i Esbønderup Sogn, Gribskov Kommune
 Petersborg (Hjembæk Sogn) – en bebyggelse i Hjembæk Sogn, Holbæk Kommune
 Petersborg (Klemensker Sogn) – en bebyggelse i Klemensker Sogn, Bornholms Regionskommune
 Pedersborg (Pedersborg Sogn) – en bebyggelse og et ejerlav i Pedersborg Sogn, Sorø Kommune
 Pedersborg (Harndrup Sogn) – en bebyggelse i Harndrup Sogn, Middelfart Kommune

USA 
 Petersburg, Virginia – en by i Virginia
 Belejringen af Petersburg, Slaget ved Petersburg – to begivenheder under den amerikanske borgerkrig
 Petersburg, Alaska – en by i Alaska
 Petersburg, Indiana – en by i Indiana
 Saint Petersburg – en by i Florida

Storbritannien 
 Peterborough – en by i Cambridgeshire, England
Satrap

I de antikke mediske og persiske riger var satrap titlen på de enkelte provinsers guvernører; provinserne er derfor også kendt som satrapier. Betegnelsen blev også i en vis udstrækning anvendt af disse rigers hellenistiske og sassanske efterfølgere.

Satrapper havde stor magt i deres provins, hvor de kunne fungere næsten som konger; men de var stadig underlagt det samlede riges konge eller kejser, og skulle stille med tropper i rigets hære og betale skatter. Satrappernes delvise selvstændighed kan bl.a. ses i den første fase af Alexander den Stores invasion af Perserriget, hvor satrapperne i den vestlige del af riget på egen hånd samlede en hær og førte den i kamp mod Alexander i Slaget ved Granikos.

Titler
Persien
Saints and Soldiers

Saints and Soldiers er en amerikansk krigsfilm fra 2003, som handler om en gruppe amerikanske soldater, som bliver fanget bag fjendes linjer under 2. verdenskrig efter de har overlevet Malmédy-massakren

Filmen havde et begrænset budget (780.000 $), men er i stort set historisk korrekt med de uniformer, våben, udrustning mm. som anvendtes i virkeligheden.

Eksterne henvisninger 
 

Amerikanske film fra 2003
Film om 2. verdenskrig fra USA
Indiens premierministre

Premierministre af Republikken Indien:

† = Døde i embedet/Myrdet

Eksterne henvisinger 
 Britannica - 'List of Prime Ministers of India'

 
Lister over regeringsledere
Frankfurt (Oder)

Frankfurt er en by i den tyske delstat Brandenburg, beliggende ved floden  Oder på den tysk-polske grænse, over for byen Słubice som var en del af Frankfurt indtil 1945. I slutningen af 1980-erne nåede den sit befolkningsmæssige højdepunkt med 87.000 indbyggere. Antallet er faldet til 70.000 i 2002 og forventes at dale til 58.000 i 2010.

Det officielle navn Frankfurt (Oder) og det tidligere, nu uformelle Frankfurt an der Oder, bruges for at adskille den fra den større by Frankfurt am Main.

Historie 
Byen blev grundlagt i 1200-tallet. I senmiddelalderen dominerede den handelstrafikken på floden mellem Breslau og Stettin. Byen har haft unversitet siden 1500-tallet – Universität Viadrina – , som imidlertid blev lukket ved oprettelsen af Humboldt-universitetet i Berlin. Lærerstaben og udstyret blev flyttet til andre læreanstalter, især Breslau (po. Wrocław) i nutidens Polen.

I april 1945 ved afslutningen af 2. Verdenskrig brændte praktisk talt hele byen. Da grænsen mellem Tyskland og Polen blev trukket efter krigen, havnede bydelen Dammvorstadt på den polske side af grænsen og blev til byen Słubice. Grænsen mellem Tyskland og Polen går langs Oder (polsk Odra) .

Kendte personer fra Frankfurt an der Oder 
 Carl Philipp Emanuel Bach, organist og komponist
 Erich Hoepner, generaloberst og modstandsmand mod Hitler
 Alexander von Humboldt, naturforsker
 Michael Praetorius, organíst og komponist

Se også 
 Den europæiske rute for teglstensgotik

Eksterne kilder/henvisninger 

Byer i Brandenburg
Avedøre

Avedøre er en bydel i Storkøbenhavn, beliggende som et sammenhængende boligområde i Hvidovre Kommune. Før 1. april 1974 var det en del af Glostrup Kommune. Avedøre grænser op til Brøndby Strand mod vest, til Brøndbyøster mod nord, til Hvidovre mod øst og Køge Bugt mod syd. I Avedøre Sogn boede der pr. 2011 15.001 indbyggere, mens der i kommunen bor .

Avedøre domineres af Avedøre Stationsby, der blev opført i tråd med Fingerplanen, som i 1972 gav bydelen en S-togs-station på Køge Bugt-banen, Avedøre Station. Avedøre Stationsby er omkring 70 ha. stor, er opført i årene 1972-1982 og er en totalplanlagt bydel. Særligt karakteristisk er lejlighedsbyggeriet 'Store Hus' ved stationen som udover at være et lejlighedskompleks også huser en række forskellige butikker og madsteder. Stationsbyen afgrænses af en række 4-etagers huse. I midten er der tæt-lav-bebyggelse i form af toplans rækkehuse. Bebyggelsen gennemskæres af en række institutioner – børnehaver, Hvidovre ungdomsskole, Avedøre biblioteket, kirke samt Avedøre idrætscenter med sports- og svømmehal og Hvidovre Gymnasium. Under 1970'ernes økonomiske krise blev mange med sociale problemer anvist en bolig i Avedøre Stationsby, hvilket gav området ry for at være en ghetto. Området gennemgik i midten af 1990'erne et kvartersløft, hvilket sammen med en meget restriktiv udlejningspolitik forvaltet af Hvidovre kommune, har ført til en afbalanceret bydel med mange tilbud og muligheder.
 
Avedørelejren, der tidligere var et militært område, ejes i dag af Hvidovre Kommune for ca 30% vedkommendes. Resten er privat eller ejet af Grundejerforeningen Avedørelejren. Bygningerne rummer bl.a. boliger og institutioner, mens Filmbyen har til huse i en række af de gamle kasernebygninger. Blandt de filmselskaber der holder til i lejren, er Zentropa.

Syd for Amagermotorvejen findes industriområdet Avedøre Holme. Området er kunstigt inddæmmet i 1960'erne og rummer i dag bl.a. vindmøller, kloakværk, et kontorhus samt kraftvarmeværket Avedøreværket.

Kilder/referencer

Eksterne henvisninger 
 Om Avedøre Stationsby på Historiens Hus i Hvidovres hjemmeside 
 Det lokalhistoriske selskab, Avedøre-Selskabets hjemmeside 
 Vestvoldens tilstand i Hvidovre og ideer til rekreativ udnyttelse 
 Vestvoldens historie. Københavns befæstning 1880-1920

 
Hvidovre Kommunes geografi
Kirsten Jensen

Kirsten Jensen (født 11. marts 1961 i Esbønderup) er uddannet journalist og en dansk socialdemokratisk politiker. Hun var været borgmester i Hillerød Kommune fra 2018 og tidligere også fra 2007 til 2013.

Kirsten Jensen har siddet i byrådet i Hillerød siden 2007 og i den nye kommunes sammenlægningsudvalg i 2006. Hun overtog borgmesterposten fra Nick Hækkerup 15. november 2007, da Hækkerup var blevet valgt til Folketinget. Efter kommunalvalget 2013 måtte hun overlade borgmesterposten til Dorte Meldgaard fra Det Konservative Folkeparti, men Kirsten Jensen blev igen borgmester efter kommunalvalget 2017.

Tidligere har hun bl.a. været medlem Europa-Parlamentet 1989-1999, projektchef i AIDS-Fondet 2000-2007, samt fra 2002 til 2006 formand for Forbrugerrådet.

Referencer 

Borgmestre fra Socialdemokraterne
Borgmestre i Hillerød
Medlemmer af Europa-Parlamentet fra Danmark 1989-1994
Medlemmer af Europa-Parlamentet fra Danmark 1994-1999
Borgmestre i Danmark 2018-2021
Borgmestre i Danmark 2022-2025
Personer i Kraks Blå Bog
Prinsesse Sissi

Prinsesse Sissi er en tegnefilmsserie, der blev vist på Fox-kids (nuværende Disney XD). Serien foregår i det sydlige Tyskland og Østrig og baserer sig omkring den østrigske kejserfamilie, hvor hovedpersonen Sissi skal forestille at være den senere Elisabeth af Østrig-Ungarn.

Handling 

Serien handler om en ung pige, der hedder Elisabeth, men bliver blandt venner kaldt Sissi. Hendes far Hertug Max (Maximilian Joseph i Bayern) er tit ude at rejse og familien ved sjældent, hvornår han kommer hjem igen. 

Sissis familie er venner med alle i den nærliggende landsby. De hjælpes ad, når der skal bygges et hus til familien Brauner efter Grev Arkas og hans mænd satte ild til det gamle hus. 

Efter branden skjuler en forældreløs dreng ved navn Tommy sig i skoven og hjælper prinserne af Østrig en aften, de rider igennem skoven og bliver angrebet af ulve. Den ældste prins, Frans får et godt øje til Sissi efter at hun sammen med nogle landsbyboere får dem begge hjem til familiens gods Possenhofen i daglig tale Possie. 

I starten ved Sissi og hendes familie ikke at Frans og hans bror Karl er prinser. Men det bliver opdaget, da kejserinde Sofia kommer til Bayern for at hente sine sønner hjem. Inden de rejser holder hertugparret en fest for kejserinden. Her møder familien udover kejserinden, General von Grossberg og hans datter Helena, der muligvis ved, hvordan man skal opføre sig i de rigtig fine kredse, men samtidig er egoistisk og arrogant og i det hele taget ikke rigtig har så åbent et sind som Sissi.

Da Sissi kommer til Schönbrunn møder hun hofdame Mathilde, der får til opgave at oplære hende i etikette og manerer ved hoffet. Lige ved ankomsten er det ret svært for Sissi at finde sig til rette, men hun får stor hjælp af sin elskede prins Frans.

Dyr 
Sissi får en hest, som hun falder for og får reddet fra den væmmelige og onde grev Arkas. Hesten, som får navnet Torden, har et ret voldsomt temperament af og til, men med omsorg fra Sissi bliver den blid og forholdsvis rolig. Det er for det meste kun Sissi der kan ride på Torden, når hesten først er redet til med lidt hjælp fra den sårede ungarske oprører Gulliah Andrassi, der var i kavaleriet og den vej rundt har sin viden om heste. Sissi har også en hund som hun kalder Fjolle. Den får hun af sin far i det første afsnit.

På DVD 
De otte første afsnit kan købes på to dvd'er i butikkerne. Men de otte afsnit er langtfra nok til at præsentere alle figurerne.

Animerede tv-serier
Ørslev (Ringsted Kommune)

Ørslev er en by på Midtsjælland med , beliggende 9 km nord for Haslev, 23 km sydvest for Køge og 14 km sydøst for Ringsted. Byen hører til Ringsted Kommune og ligger i Region Sjælland.

Ørslev hører til Ørslev Sogn. Ørslev Kirke ligger i byen.

Faciliteter 
Ørslevs første skole blev taget i brug i 1742. En ny skole blev opført i 1933. I 1991 besluttede byrådet i Ringsted at nedlægge den og flytte børnene til Nordrup Skole, som derefter blev kaldt Nordbakkeskolen. Midtsjællands Privatskole overtog bygningen og drev skole i Ørslev indtil 2010. Nu fungerer bygningen som kulturhus.

Ved siden af kulturhuset har Ørslev Idrætsforening fra 1917 boldbaner og klubhus, som i starten af 2016 blev udvidet med et fitnesscenter. Foreningen tilbyder desuden fodbold, håndbold, gymnastik, badminton, bordtennis og krolf. De indendørs idrætsgrene dyrkes i kulturhusets gymnastiksal – eller i Nordrup Hallen ved større arrangementer.

Det Grønne Børnehus blev opført i 1973 som børnehave, men i 2010 ombygget til en integreret daginstitution med plads til 55 børn.

I 1955 blev "De gamles hjem" indviet med plads til 17 ældre borgere. Da Ørslev ved kommunalreformen i 1970 kom ind i Ringsted Kommune, blev navnet ændret til Ørslev Plejehjem. I 1987 blev der indrettet nye plejeboliger i huset, som nu hedder Kastaniely.

Historie 
I 1898 beskrives Ørslev således: "Ørslev med Kirke, Skole, 2 Købmandshandeler, Andelsmejeri (Espeskov) og Mølle;" På det lave målebordsblad ses mejeriet ikke længere, men i stedet er der forsamlingshus og bageri.

Jernbanen 
Ørslev fik jernbanestation på Køge-Ringsted Banen (1917-63). Det var banens største mellemstation og dens normale krydsningsstation med 180 m krydsningsspor og et separat læssespor på 84 m, hvorfra der var et kort stikspor med enderampe. Stationen lå ½ km syd for landsbyen. Stationsbygningen er bevaret på Stationsvej 59.

Noter

Eksterne kilder/henvisninger 

 Ørslev Landsbylaug
 Høje målebordsblade 1842-1899 og lave målebordsblade 1901-1971

Byer i Ringsted Kommune
Betbrain

Betbrain er et internetfirma, der blev stiftet i 2001 af Ebbe Groes. Firmaet sammenligner odds på sportskampe fra forskellige bookmakere.

Eksterne henvisninger 
Officiel hjemmeside

Sammenligningsportaler
Sam Battaglia

Samuel "Teets" Battaglia (30. juni 1908 i Chicago – 8. januar 1973 i Oak Park, Illinois) var en amerikansk gangster og højtstående medlem af mafiaorganisationen Chicago Outfit.

Battaglia kom tidligt med i banden 42 Gang sammen med Sam «Momo» Giancana. I 1924 deltog han under mafiacheferne Johnny Torrio og Al Capone i bandekrigen mod Dion O'Banion og banden North Side Gang. Mod slutningen af 1930'erne var Battaglia blevet en førende lånehaj og var højt placeret i hierarkiet i Chicago Outfit. Skyldnere, som ikke kunne betale, blev ført til Battaglia i baglokalet til restauranten Casa Madrid, hvor de blev gennempryglet og i nogle tilfælde dræbt. Battaglias tilnavn «Teets» siges at komme fra en sådan hændelse. Da et andet bandemedlem stillede spørgsmål ved behandlingen af en skyldner, skreg Battaglia "Shaddup, or I'll bust ya in da teets!" (Klap i, ellers slår jeg tænderne ind på dig).

I 1950 omfattede Battaglias strafferegister mindst 12 tilfælde af tyveri, røveri og drab. Han var mistænkt for syv mord. Han blev anset for at være den kommende efterfølger for Outfit-chef Giancana. I en vidneforklaring for senatets McClellan komite til undersøgelse af organiseret kriminalitet påberåbte Battaglia sig det femte grundlovstillæg mere end 60 gange.

I 1960'erne kæmpede Battaglia om at blive øverste leder af Outfit efter topchefen Tony Accardo, hvis magt var dalende. Rivaler var Giancana, Sam DeStefano og Fiore «Fifi» Buccieri. I 1967 blev Battaglia idømt imidlertid 15 års fængsel for afpresning, og imens genvandt Giancana for en tid posten som chef.

Battaglia blev løsladt i 1972 og døde af naturlige årsager året efter.

NHL-ishockeyspilleren Bates Battaglia, der spiller for Toronto Maple Leafs er barnebarn af Sam Battaglia.

Litteratur 
 John J. Binder: The Chicago Outfit. Chicago: Arcadia Publishing, 2003. 
 Sam og Chuck Giancana: Double Cross: The Explosive, Inside Story of the Mobster Who Controlled America. New York: Warner Books, 1992. 
 Demaris Ovid: Captive City: Chicago in Chains. New York: Lyle Stuart, 1969.

Kilder

Eksterne henvisninger 
 Battaglia Brothers af John William Tuohy
 Et århundrede med mafia-bosser i Chicago

Mafiamedlemmer
Personer fra Chicago
Postordrebrud

Postordrebrud (eng.: mail-order bride) er en lettere nedsættende betegnelse for en kvinde der er gift med en mand hvor kontakten er oprettet gennem et ægteskabsbureau. 

Førhen blev der brugt fotografikataloger, i dag bliver kontakten typisk skabt gennem internetkataloger. Oftest vil kvinden være fra et fattigere, mindre udviklet land end manden. Lande fra det tidligere Sovjetunionen og fra Østeuropa, fra Mellem- og Sydamerika, Asien og Afrika; f.eks. Rusland, Ukraine, Hviderusland, Filippinerne, Thailand, Colombia, Mexico, etc., er typiske oprindelseslande mens Nordamerika. USA, Canada og Vesteuropa er typiske destinationslande.

Bryllup
Kvinder
Matchmaking
Femicide

Femicide er betegnelse for en systematisk praksis med at dræbe piger og kvinder, fordi de er af hunkøn. Hvor det før var vidt udbredt i store dele af verden, praktiseres det i dag hovedsageligt kun i visse lande i Asien og Mellemøsten; i særdeleshed Kina og Indien hvor det har nået sådan et omfang at det har fået en mærkbar indflydelse på den demografiske balance mellem antallet af kvinder og mænd. Hvor drabene før i tiden typisk blev foretaget kort efter fødslen i form af udsættelse, bliver det i dag ofte begået før barnet er født i form af kønsselektiv abort.

Kendte femicide-mordere 
 John Bodkin Adams
 Joe Ball
 Kenneth Bianchi
 Ted Bundy
 Angelo Buono
 Robert Hansen
 Pedro López
 Herman Webster Mudgett
 Dennis Rader
 Richard Ramirez
 Gary Ridgway
 Gerard John Schaefer
 Peter Sutcliffe
 Andrej Tjikatilo

Referencer

Eksterne henvisninger 
 (fransk) "Féminicides définis - Définition, Anthropologie / Ethnologie", 01, November 2011 
 (fransk) "Cartes mondiales des féminicides" in Ethno blog http://susaufeminicides.blogspot.fr 

Kriminalitet
Folkedrab
Boomerang-tågen

Boomerang-tågen (også kaldet Butterfly-tågen) er en protoplanetarisk tåge beliggende ca. 5.000 lysår fra Jorden i stjernebilledet Kentauren. Tågens temperatur er målt til at være 1° K, det koldeste sted som kendes udenfor et laboratorium. Boomerang-tågen dannes af gas, som udstødes fra en stjerne i dens centrum, og gassen breder sig udad med en fart på omkring 164 km/s, mens den hurtigt udvider sig på sin vej ud i rummet. Denne udvidelse er grunden til tågens meget lave temperatur.

Boomerang-tågen fotograferedes i detaljer af Hubble-rumteleskopet i 1998. Det menes, at tågen er en stjerne eller et stjernesystem, som udvikler sig mod den fase, der involverer dannelsen af en planetarisk tåge.

Astronomerne Keith Taylor og Mike Scarrott kaldte den 'Boomerang-tågen', da de første gang observerede den i 1980 med det engelsk-australske teleskop på observatoriet Siding Spring. Da de ikke kunne se de detaljer, som Hubble afslørede senere, så de kun en let asymmetri i tågens flige, hvilket antydede en kurveform af lighed med en boomerang. Hubbles billeder med deres høje opløsning antyder, at 'butterfly-tågen' ville have været et mere beskrivende navn.

Boomerang-tågen er et særligt sted i universet. I 1995 afslørede astronomer ved at benytte det svenske ESO submillimeter teleskop i Chile, at den er det koldeste sted i universet, som hidtil er fundet. Med en temperatur på −272 °C er den kun 1 grad C varmere end det absolutte nulpunkt (den nedre grænse for alle temperaturer). Selv den kosmiske baggrundsstråling, som er en efterglød fra Big Bang, er med sine −270 °C varmere end denne tåge. Tågen er også det eneste objekt, der indtil nu er fundet med lavere temperatur end baggrundsstrålingen.

Noter

Eksterne henvisninger 
 Tycho Brahe Planetarium om Boomerang-tågen 
 Ingeniøren net om Boomerang-tågen
 SIMBAD, Centre de Données Astronomiques de Strasbourg, 4. januar 2007. Koordinater og videnskabelige data. 
 The Boomerang Nebula: The Coldest Region of the Universe?, af Raghvendra Sahai og Lars-Åke Nyman, fra The Astrophysical Journal, 487:L155–L159, 1 oktober 1997; se også The Chilliest of Stars, af Malcolm W. Browne, New York Times, 24. juni 1997
 The Boomerang Nebula – The Coolest Place in the Universe?, ESA, 20. februar 2003
 Hubble's View of the Boomerang Nebula, 13. september 2005; se også Spredt lys fra Boomerang-tågen Nebula
 ESA/Hubble-Boomerang Nebula

Stjernetåger
Bestik (navigation)

Bestik er den position, som navigatører i gamle dage beregnede som skibets mulige postition. Da man ikke kunne bestemme længdegraden, måtte man forsøge at beregne, hvor man var, vha. en tidligere angiven position og den holdt kurs og afstanden, der var sejlet siden.

Bestik er i princippet den maritim betegnelse om at føre regnskab over ens kendte positioner i forbindelse med maritim navigation. Dette kræver en nøje journalisering i en logbog af sidste kendt position, med angivelse af længdegrad og breddegrad, samt kurs og fart på et givent tidspunkt. Typisk gentages en logføring over disse parametre ved faste tidsintervallerne, eksempelvis hver halve time. Denne positionsbestemmelse kan foregå vha GPS koordinater indhentet fra skibets elektronisk navigationsudstyr eller ved pejlinger mod kendte objekter. 

At føre bestik er brugt også den dag i dag (2021) også selvom de fleste skibe har avancerede elektroniske navigationssystemer.  

Ved at føre bestik kan der til enhver tid rekonstrueres en sejlads i tilfælde hvor det måtte være nødvendigt, eksempelvis hvis ens GPS navigationsudstyr går i udu og på den måde, ved at kigge tilbage i tiden i sin logbog, kan navigatører regne sig frem til et såkaldt gissede sted dvs en position man ude fra tidligere observationer forventer at skibet befinder sig i. Ved kystnavigation kan der vha pejlinger på bl.a. kendte objekter ved landjord positionsbestemmes, hvilket inden for maritim navigation betegnes som observeret sted.

Kilder og henvisninger

Navigation
Gotta Get Away

"Gotta Get Away" er en sang fra det engelske rock ’n’ roll band The Rolling Stones. Den blev udgivet som b-side til en single, og var på albummene December's Children (And Everybody's), i USA, og Out of Our Heads, i England.

På nummeret sang Mick Jagger, mens guitarerne blev spillet af Keith Richards og Brian Jones. Bass, trommer og tamburin blev spillet af henholdsvis Bill Wyman , Charlie Watts og James W. Alexander. Jagger desuden også kor  

Singlen havde a-siden “As Tears Go By”, og blev kun udgivet i USA den 16. december 1965, hvor den fik en 6. plads på den amerikanske chart.

Eksterne henvisninger 

Officiel tekst
Hør The Rolling Stones ”Gotta Get Away”

Fodnote 

Rolling Stones-sange
Teodoro Cottrau

Teodoro Cottrau ( 7. december 1827 – 30. marts 1879) var italiensk musikforlægger, advokat, politiker, digter og komponist.

Han er i Danmark mest kendt for sangen Santa Lucia, som han har komponeret/transskriberet, men han har skrevet mange andre napolitanske sange.

Se også 
 Sange i Wikisource

Komponister fra Italien
Santa Lucia (sang)

"Santa Lucia" eller "Luciasangen" er en velkendt traditionel napolitansk vise. Den blev transskriberet af Teodoro Cottrau i 1849 som en barcarole, men komponisten er ukendt. Teodoro Cottrau oversatte teksten fra napolitansk til italiensk under det første stadie af risorgimento. Den oprindelige tekst hylder det smukke vandomspændte distrikt, Borgo Santa Lucia, i Napolibugten ved at invitere en bådsmand til at sejle en tur og dermed nyde aftenen.

"Santa Lucia" er indspillet af Enrico Caruso i 1916. Den er endvidere indspillet af Elvis Presley den 10. juli 1963 hos Radio Recorders i Hollywood til filmen Viva Las Vegas. Den blev udsendt på albummet Elvis for Everyone i juli 1965.

"Santa Lucia" er indlagt i den danske spillefilm Slap af, Frede! fra 1966.

Santa Lucia i Skandinavien 
I Skandinavien har teksten fået en helt anden betydning i de oversatte – eller rettere ændrede – udgaver og bruges nu på Luciadag, den 13. december. Den mest benyttede danske version, "Nu bæres lyset frem", er skrevet af Alex Garff.

Referencer

Eksterne henvisninger 
 Lyt til 

Elvis Presley-sange
Sange fra 1849
Jul
Viser